stanford-oval/wikipedia huggingface dataset:
Digimarkkinasäädös

EU:n digimarkkinasäädös, (engl. Digital Markets Act, DMA) on Euroopan komission lainsäädäntö. Digimarkkinasäädöksen tarkoituksena on varmistaa korkeampi kilpailu Euroopan digitaalisilla markkinoilla estämällä suuria yhtiöitä käyttämästä väärin markkinavoimaansa ja sallimalla uusien toimijoiden tulon markkinoille. Siinä todetaan velvoiteluettelo tiettyjen portinvartijoiden velvollisuuksista, ja jos sääntöjä ei noudateta, käytössä on seuraamusmekanismeja, mukaan lukien sakot, jotka ovat enintään 10 prosenttia maailmanlaajuisesta liikevaihdosta.
Säädös astui voimaan 1. marraskuuta 2022 ja tuli sovellettavaksi 2. toukokuuta 2023.
24. maaliskuuta 2022 parlamentin ja neuvoston neuvottelijat sopivat tekstistä alustavasti. Kun säädösteksti on viimeistelty teknisellä tasolla ja juristilingvistien tarkastama, se tarvitsee vielä parlamentin sekä neuvosto hyväksynnän. Kun tämä prosessi on saatu päätökseen, se tulee voimaan 20 päivää sen jälkeen, kun se on julkaistu Euroopan unionin virallinen lehdessä, ja sääntöjä sovelletaan kuuden kuukauden kuluttua.
Säädös koskee Euroopan unionin suurimpia digitaalisia alustoja. Ne tunnetaan myös "portinvartijoina" johtuen "vakiintuneesta ja kestävästä" markkina-asemasta joillakin digitaalisilla aloilla ja koska ne täyttävät myös tietyt käyttäjien määrään, liikevaihtoon tai pääomaan liittyvät kriteerit.
EU julkaisi syyskuussa 2023 digijättiläiset, joita DMA koskee. Niiden joukossa on neljä some-verkostoa (TikTok, Facebook, Instagram, LinkedIn); kuusi "välittäjä" palvelua (Google Maps, Google Play, Google Shopping, Amazon verkkokauppa, iOS App Store, Meta verkkokauppa); kolme ADS- eli mainosjakelujärjestelmää (Google, Amazon ja Meta); kaksi selainta (Chrome, Safari); kolme käyttöjärjestelmää (Google Android, iOS, Windows PC OS); kaksi N-IICS, tai pikaviestintäjärjestelmää (WhatsApp, Facebook Messenger); yksi hakukone (Google); ja yksi videoiden jakojärjestelmä (YouTube).
Vaikutus

Yelpin väitteiden mukaan muutoksella on päinvastaiset vaikutukset kuin on tavoitteena. Tavoitteena on ohjata enemmän käyttöä suurten yritysten kilpailijoihin, mutta muutoksien jälkeen kuluttajat pysyvät entistä enemmän suurten yritysten asiakkaina. Googlen mukaan he ovat tehneet yli 20 muutosta jotta Yelpin kaltaisilla palveluilla on enemmän mahdollisuuksia näkyä tuloksissa. Yelpin liikevaihdosta alle yksi prosentti on peräisin Yhdysvaltain ulkopuolelta.
Brave Software, Mozilla ja Vivaldi ovat kertoneet selaimiensa asennusmäärien kasvusta säädöksen tultua voimaan. Vivaldin toimitusjohtaja Jon von Tetzchner kritisoi tilannetta, koska se ei vielä vaikuta laajempaan Eurooppaan kuten Norjaan ja Islantiin.
Open Web Advocacy (OWA) on kiinnittänyt huomiota erilaisiin sovellusohjelmiin integroituihin selaimiin. Open Web Advocacyn mukaan sovelluksiin integroidut selaimet toimivat eri säännöillä kuin itsenäiset verkkoselaimet. Muun muassa Tim Berners-Lee on kirjoittanut suljettujen järjestelmien haitoista.
Tapauksia

Kesäkuussa 2024 EU-komissio syytti Applea kilpailun rajoittamisesta sovelluskauppa App Storessa. Komissio ilmoitti alustavassa lausunnossaan katsovansa, että sovelluskaupan säännöt ovat ristiriidassa DMA:n kanssa.
Aiheesta muualla

EU:n digimarkkinasäädös ja digipalvelusäädös lyhyesti, Euroopan parlamentti
EU:n digimarkkinasäädös varmistaa oikeudenmukaiset ja avoimet digitaalialan markkinat, Euroopan komissio
EU:n digimarkkinasäädös lainsäädäntöehdotus, Euroopan komissio
Dávleia

| Dávleia Δαύλεια |
| --- | --- |
 Dávleian kylä.
 Kunnallisyksikön sijainti
 Dávleia
 Koordinaatit: 38°30′54″N, 22°43′59″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Livadeiá
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  280102
Väkiluku (2011):  1 686
 – Kylä­yhdys­kunta:  1 240
 – Kylä:  1 232
Aikavyöhyke:  UTC+2
 – Kesäaika:  UTC+3
Postinumero:  320 08
Suuntanumero(t):  +30-2261-xxx-xxx
Rekisterikilpi:  VI
Infobox OKVirheellinen NIMI-arvo: 
Dávleia (kreik. Δαύλεια; myös Dávlia) on Kreikan kylä sekä samanniminen Livadeián kunnan kunnallisyksikkö (Δημοτική Ενότητα Δαύλειας, Dimotikí Enótita Dávleias) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 1 686 ja varsinaisen Dávleian kylän väkiluku 1 232 (vuonna 2011).
Dávleian kylä sijaitsee linnuntietä noin 15 kilometriä luoteeseen Livadeián kaupungista. Se on ottanut nimensä samalla paikalla sijainneelta antiikin aikaiselta Dauliin kaupungilta. Dávleian kunnallisyksikkö käsittää Livadeián kunnan luoteisosan. Dávleia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Livadeián kuntaan yhdessä Chairóneian, Koróneian ja Kyriákin kanssa, jolloin se muuttui uuden kunnan kunnallisyksiköksi.
Kunnallisyksikön osat

Dávleian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Dávleia | Dávleia | 1 232 |
| Dávleia | Moní Koimíseos Theotókou Ierousalím (luostari) | 8 |
| Mavronéri | Mavronéri | 214 |
| Mavronéri | Stathmós Davleías | 4 |
| Parório | Parório | 228 |
Yhteensä: 1 686
Aiheesta muualla

Kuvia tai muita tiedostoja aiheesta Dávleia Wikimedia Commonsissa
Donetskin kansallinen lääketieteellinen yliopisto
Aiheesta muualla

DonNMU:n sivusto (Arkistoitu – Internet Archive) (englanniksi) (donetsknmu.com)
Ranking web of universities - Ukraine (englanniksi)(webometrics.info) (Huom. linkki ei toiminut 7.11.2014 illalla klo 20-24)
Dresta

| Andre DeSean Wicker> Henkilötiedot |
| --- | --- |
Syntynyt: 18. huhtikuuta 1971 (ikä 53) Compton, Kalifornia, Yhdysvallat
Ammatti:  rap-artisti
Muusikko
Taiteilijanimi:  Dresta Gangsta Dresta
Laulukielet:  englanti
Aktiivisena:  1993–
Tyylilajit:  Rap,  Gangsta rap.
Levy-yhtiöt:  Def Jam,   Outburst.
  [ Muokkaa Wikidatassa ] [ ohje ]  
Dresta tai Gangsta Dresta (Andre Wicke, s. 18. huhtikuuta 1971 Compton, Kalifornia, Yhdysvallat) on yhdysvaltalainen hip hop -artisti  joka tunnetaan parhaiten yhteistyöstään Eazy-E:n kanssa vuonna 1993 kappaleella "Real Muthaphuckkin G's". Drestalla on nuorempi veli B.G. Knocc Out, jonka kanssa hän on tehnyt levyn nimeltä Real Brothas.
Disco Freestyle

Disco Freestyle on yksi disco dancen laji, johon sisältyy akrobatiaa toisin kuin perinteiseen disco danceen. Muuten kaikki säännöt ovat samat disco dancessa ja disco freestylessä.
Musiikkin tempo 132-140 biittiä minuutissa. Suorituksessa korostuvat rytmiikka, liikkeiden ja askelkuvioiden monipuolisuus, persoonallisuus ja omaperäisyy sekä jalanheitot, spagaatit, piruetit hypyt, illuusiot, ym. ovat sallittuja. Näiden lisäksi disco freestylen akrobatiaosuus, jossa keho menee pitkittäissuunnassa akselinsa ympäri eli muun muassa perhosvoltit, puolivoltit ja voltit.
Tanssisarjoissa vaaditaan paljon nopeutta, notkeutta, voimaa ja energisyyttä, joka tulee välittyä myös katsojille.
International Dance Organization järjestää vuosittain lajin kilpailuja aina MM-kisoihin asti, SM-kisat järjestää vuosittain Finnish Dance Organization. Vuoden 2010 disco dancen SM-kisat järjestettiin Turussa.
Suomalaisia, jotka ovat yltäneet Disco Freestylessä mitalisijoille EM- ja MM-kilpailuissa ovat:
Sari Louko     Disco Freestyle EM 2.sija Vuonna 1987
Sari Louko     Disco Freestyle MM 2.sija Vuonna 1988
Sari Louko     Disco Freestyle EM 2.sija Vuonna 1988
Sari Louko     Disco Freestyle MM 3.sija Vuonna 1990
Mikko Ahlgren  Disco Freestyle MM 1.sija Vuonna 1995
Liisa Mäkinen  Disco Freestyle MM 2.sija Vuonna 2000
Janina Ilkka   Disco Freestyle EM 2.sija Vuonna 2008
Janina Ilkka   Disco Freestyle EM 3.sija Vuonna 2009
Lotta Stenlund Disco Freestyle EM 1.sija Vuonna 2009
Mette Palkoranta Disco Freestyle EM 1. sija Vuonna 2016
Mette Palkoranta Disco Freestyle EM 3. sija Vuonna 2017
Mette Palkoranta Disco Freestyle MM 1. sija vuonna 2022
Aiheesta muualla

http://www.fdo.fi
Edgar Ende

Edgar Ende vuonna 1961.
Edgar Karl Alfons Ende (23. helmikuuta 1901 – 27. joulukuuta 1965) oli saksalainen surrealistista tyylisuuntaa edustava taidemaalari ja kirjailija Michael Enden isä.
Aiheesta muualla

http://www.edgarende.de – Edgar Endestä kertova sivusto
Hävyttömät

| Hävyttömät> Shameless |
| --- | --- |

Tyyli:  draama komedia
Kestoaika:  45–55 minuuttia
Luoja(t):  Paul Abbott
Pääosissa:  William H. Macy Emmy Rossum Justin Chatwin Jeremy Allen White Cameron Monaghan Emma Kenney Ethan Cutkosky
Alkuperämaa:  Yhdysvallat
Alkuperäiskieli:  englanti
Verkko:   Showtime  C More  Sub  MTV3  HBO Max 
Esitetty:   9. tammikuuta 2011 – 11. huhtikuuta 2021
Tuotantokausia:  11
Jaksoja:  140
Ikäraja:   
Sisältömerkintä:     
Tunnuskappale:  ”The Luck You Got” (The High Strung)
Tuotanto
Tuottaja(t):  Michael Hissrich
Vastaava(t) tuottaja(t):  John Wells Paul Abbott Andrew Stearn
Käsikirjoittaja(t):  Paul Abbott John Wells Nancy M. Pimental Alex Borstein Etan Frankel Mike O’Malley Cindy Caponera
Säveltäjä(t):  iZLER
Tuotantoyhtiö(t):  Bonanza Productions John Wells Productions Warner Bros. Television Showtime Networks
Aiheesta muualla
Virallinen sivusto
IMDb 
Hävyttömät (Shameless) on yhdysvaltalainen draamakomediasarja. Sarja on uusi versio palkitusta brittisarjasta Hävytöntä. Sarjan pääosassa on William H. Macy. Siinä käsitellään köyhyyttä, alkoholismia, surkeita ihmiskohtaloita ja erilaisia tabuja. Sarja alkoi Showtime-kanavalla 9. tammikuuta 2011. Suomessa Sub aloitti sarjan esittämisen 17. huhtikuuta 2013. Myöhemmin sarja siirtyi esittettäväksi MTV3-kanavalle.
Tammikuussa 2015 Showtime tilasi sarjasta kuudennen tuotantokauden. Tammikuussa 2020 varmistettiin sarjan yhdennentoista tuotantokauden olevan sen viimeinen.
Sarjan lähtötilanne

Frank Gallagher on kuuden lapsen isä, jota ei juuri näy kotona kaitsemassa jälkikasvuaan. Todennäköisemmin hänet löytää ympäripäissään baaritiskiltä tai sammuneena katuojasta. Perheen esikoinen, parikymppinen Fiona, joutuu huolehtimaan, että arki rullaa edes jotenkuten, sillä perheen äitikin on kadonnut kuvioista jo kauan sitten. Fiona yrittää arjen pyörittämisen lisäksi pitää yllä omaa sosiaalista elämäänsä. Teini-ikäiset veljekset Lip ja Ian kantavat myös vastuuta perheestä, mutta kummallakin on omat ongelmansa ja huolensa. Perheeseen kuuluvat myös 11-vuotias Debbie, kymmenvuotias Carl ja vauvaikäinen Liam. Gallagherit asuvat levottomalla alueella eteläisessä Chicagossa.
Yhteenveto

| Kausi | Kausi | Jaksot | Ensiesitys Yhdysvalloissa> Avausjakso | Ensiesitys Yhdysvalloissa> Päätösjakso | Ensiesitys Suomessa> Avausjakso | Ensiesitys Suomessa> Päätösjakso |
| --- | --- | --- | --- | --- | --- | --- |
|  | 1 | 12 | 9. tammikuuta 2011 | 27. maaliskuuta 2011 | 17. huhtikuuta 2013 | 10. heinäkuuta 2013 |
|  | 2 | 12 | 8. tammikuuta 2012 | 1. huhtikuuta 2012 | 17. heinäkuuta 2013 | 2. lokakuuta 2013 |
|  | 3 | 12 | 13. tammikuuta 2013 | 7. huhtikuuta 2013 | 12. maaliskuuta 2014 | 4. kesäkuuta 2014 |
|  | 4 | 12 | 12. tammikuuta 2014 | 6. huhtikuuta 2014 | 29. kesäkuuta 2015 | 14. syyskuuta 2015 |
|  | 5 | 12 | 11. tammikuuta 2015 | 5. huhtikuuta 2015 | 16. huhtikuuta 2016 | 9. heinäkuuta 2016 |
|  | 6 | 12 | 10. tammikuuta 2016 | 3. huhtikuuta 2016 | 24. syyskuuta 2016 | 11. joulukuuta 2016 |
|  | 7 | 12 | 2. lokakuuta 2016 | 18. joulukuuta 2016 | 15. elokuuta 2017 | 7. syyskuuta 2017 |
|  | 8 | 12 | 5. marraskuuta 2017 | 28. tammikuuta 2018 | N/A | N/A |
|  | 9 | 14 | 9. syyskuuta 2018 | 10. maaliskuuta 2019 | N/A | N/A |
|  | 10 | 12 | 10. marraskuuta 2019 | 26. tammikuuta 2020 | 14. kesäkuuta 2020 | 30. elokuuta 2020 |
|  | 11 | 12 | 6. joulukuuta 2020 | 11. huhtikuuta 2021 | 7. maaliskuuta 2021 | 23. toukokuuta 2021 |
Henkilöt > Fiona Gallagher

Sarjan päähenkilö on parikymppinen Fiona (Emmy Rossum), joka huolehtii yksin viidestä nuoremmasta sisaruksestaan ja tekee useita erilaisia töitä laittaen perheensä edun aina oman elämänsä edelle. Ensimmäisellä tuotantokaudella hän kuitenkin tapaa yökerhossa autovarkaan nimeltä Steve, jonka kanssa ryhtyy seurustelemaan. Suhde muuttaa Fionan elämää ja saa hänet tarkastelemaan uudelleen prioriteettejään.
Henkilöt > Phillip ”Lip” Gallagher

Lip (Jeremy Allen White) on sisaruksista toiseksi vanhin ja osaltaan vastuussa perheen toimeentulosta. Hän on häikäilemättömän naistenmiehen maineessa, ja ensimmäisellä kaudella hänellä on suhde Karen Jacksonin kanssa. Lip on myös poikkeuksellisen älykäs mutta hyödyntää nerokkuuttaan lähinnä tehdäkseen laittomasti rahaa, ja hyvästä koulumenestyksestään huolimatta hän tupakoi, juo, polttaa kannabista ja harrastaa suojaamatonta seksiä. Luonteeltaan Lip on ylimielinen ja viisasteleva mutta myös todella lojaali perhettään kohtaan.
Henkilöt > Ian Gallagher

Reserviupseerikoulua käyvän Ianin (Cameron Monaghan) päämääränä on päästä kouluttautumaan armeijan laitokseen West Pointiin, ja hän onkin perheen lapsista kurinalaisin ja tavoitteellisin. Hän on läheinen veljensä Lipin kanssa, joka yleensä ottaa yhteiset rötökset omalle kontolleen suojellakseen Ianin sotilasuraa. Ian osallistuu perheen talouteen työskentelemällä pikkukaupassa, ja hänellä on salasuhde kaupan omistajaan, perheelliseen muslimiin Kashiin. Ensimmäisellä kaudella Lip kiivastuu saatuaan tietää paitsi Ianin homoudesta myös tämän suhteesta aikuiseen mieheen, mutta hän leppyy nopeasti. Samalla kaudella Ian aloittaa suhteen myös Mickey Milkovichin kanssa. Myöhemmin viidennellä tuotantokaudella Ian saa diagnoosin kaksisuuntaisesta mielialahäiriöstä.
Henkilöt > Deborah ”Debbie” Gallagher

Debbie (Emma Kenney) on perheen toinen tytär. Hän on fiksu, joskin haaveileva, ja läheinen isosiskonsa Fionan kanssa. Teini-iän kynnyksellä oleva Debbie esittää toisinaan kovempaa kuin onkaan, mutta todellisuudessa hän on erittäin hyväsydäminen – kypsyytensä vuoksi hänellä onkin toisinaan vaikeuksia sopeutua ikäryhmäänsä. Debbie haluaa vilpittömästi nähdä hyvää myös isässään Frankissa, mutta joutuu pettymään kerta toisensa jälkeen.
Henkilöt > Carl Gallagher

Carl (Ethan Cutkosky) on perheen toiseksi nuorin ja kaikista hankalin lapsi. Hän on koulukiusaaja ja potentiaalinen nuorisorikollinen, joka on luonteeltaan jopa hieman sadistinen. Kaikista perheen lapsista juuri Carl kuitenkin välittää eniten isästään Frankista, ja myös Frank pitää Carlista ainakin jonkin verran enemmän kuin muista lapsistaan. Toisaalta Carl joutuu myös helposti ongelmiin isänsä kyseenalaisten suunnitelmien vuoksi.
Henkilöt > Liam Gallagher

Taaperoikäinen Liam on perheen kuopus. Toisin kuin perheen muut lapset hän on tummaihoinen, mutta ensimmäisellä kaudella paljastuu, että Frank on kaikesta huolimatta hänen oikea isänsä.
Henkilöt > Frank Gallagher

Frank (William H. Macy) on perheen isä, jota ei näy juuri koskaan kotona. Hän on paatunut alkoholisti, joka osaa kääntää kaiken yhteiskunnan syyksi ja omaksi edukseen. Frank on ristiriitainen hahmo: hän ei ole läpeensä paha, mutta toisaalta hän on äärimmäisen itsekäs ja täysin piittaamaton muista ihmisistä. Joskus hän tuntuu välittävän lapsistaan ja viettävän näiden kanssa aikaa, mutta usein hänellä on tällaisissa tilanteissa taka-ajatuksia.
Henkilöt > Monica Gallagher

Perheen äiti ja Frankin ex-vaimo Monica (Chloe Webb) kärsii kaksisuuntaisesta mielialahäiriöstä, ja hän on lähtenyt kotoaan pysyvästi satunnaisia vierailuja lukuun ottamatta. Hän on itsekäs kuten Frank ja kieltäytyy usein ottamasta lääkkeitään, ja hänen tulonsa aiheuttaa aina hämminkiä ja epävarmuutta perheen sisällä. Ensimmäisellä kaudella Monica ilmestyy kuvioihin naisystävänsä Robertan kanssa aikeenaan viedä Liam mukanaan ja aloittaa uusi perhe-elämä. Huoltajuuskamppailun yhteydessä myös selviää, että Ianin biologinen isä ei ole Frank vaan tämän veli Clayton.
Henkilöt > James ”Jimmy” Lishman

Komea ja varakas Jimmy (Justin Chatwin) on Fionan poikaystävä, joka esiintyy nimellä Steve Wilton. Hän on rakastunut Fionaan, mutta hän myös valehtelee tälle jatkuvasti ja vääristelee taustaansa. Lopulta hän jää kiinni valheistaan Debbielle, ja lopulta myös Fiona saa tietää totuuden poikaystävästään.
Henkilöt > Kevin Ball ja Veronica Fisher

Kev (Steve Howey) ja Veronica (Shanola Hampton) ovat Gallagherien naapurissa asuva umpirakastunut pariskunta. Reilu mutta hieman yksinkertainen Kev työskentelee baarimikkona Frankin kantapaikassa Alibissa ja tekee toisinaan myös erilaisia rikoksia: hän esimerkiksi pyörittää kannabisbisnestä Lipin kanssa. Veronica puolestaan on Fionan paras ystävä, joka mielellään auttaa köyhää Gallagherien perhettä. Hän on todella älykäs ja flirttaileva ja osaa käyttää kauneuttaan edukseen. Veronica tietää paljon erilaisista sairauksista, ja hänellä onkin kotonaan laaja varastettu lääkevarasto. Hän työskentelee vanhainkodissa ja tekee myös kotipornoa Kevin kanssa.
Henkilöt > Jacksonit

Karen Jackson (Laura Slade Wiggins) on kunnollisen perheen kapinoiva ja seksuaalisesti erittäin aktiivinen tyttö. Hän muun muassa pyytää Lipiltä apua läksyissä sen vuoksi, että tiede kiihottaa häntä. Nuoret aloittavatkin seksisuhteen, jonka aikana Lip rakastuu yksipuolisesti Kareniin.
Karenin äiti Sheila (Joan Cusack) on hysteerinen, yksinkertainen ja todella hyväsydäminen nainen, joka elää miehensä varjossa eikä uskalla poistua talostaan. Hänellä on salainen intohimo sadistisiin seksileikkeihin. Perheen isä Eddie (Joel Murray) puolestaan on uskonnollinen mies, joka ei kestä totuutta tyttärensä seksuaalisesta luonteesta. Hän viekin Karenin puhdistautumaan siveellisyyskokoukseen, jossa heille tulee riitaa ja Eddie päätyy haukkumaan tyttärensä julkisesti. Karen kostaa aloittamalla videoblogin, jossa hän esimerkiksi raiskaa huumatun Frankin. Tämä saa Eddien tekemään itsemurhan ja Lipin raivostumaan sekä isälleen että Karenille.
Henkilöt > Milkovichit

Milkovichit ovat monilapsinen ja äiditön ongelmaperhe, jonka kotitalo on täynnä erilaisia aseita. Mickey Milkovich (Noel Fisher) on väkivaltainen lähiörikollinen, joka terrorisoi Iania sisarensa Mandyn käskystä ja ryöstelee häpeämättä Kashin kaupassa jopa varastaen tältä tämän aseen. Ian menee hakemaan asetta takaisin, ja tappelun jälkeen Mickey ja Ian päätyvät harrastamaan seksiä. He aloittavat seksisuhteen, jonka myötä Ian ihastuu Mickeyyn.
Mandy Milkovich (1. tuotantokaudella Jane Levy, myöhemmin Emma Greenwell) on niin sanottu paha tyttö, joka on kuitenkin myös melko herkkä ja epävarma itsestään. Väkivaltaisena ja arvaamattomana Milkovichina hän ei osaa käsitellä tunteitaan ja ajautuukin usein tilanteisiin, jotka eivät aivan vastaa hänen luonnettaan. Ensimmäisellä kaudella hän esimerkiksi ihastuu Ianiin, joka homona kuitenkin torjuu hänet, ja reaktiona tähän loukattu Mandy usuttaa väkivaltaiset veljensä tämän perään. Lopettaakseen jahdin kaapissa oleva Ian kertoo Mandylle olevansa homo, ja heistä tulee todella hyviä ystäviä. Ensimmäisen kauden jälkeen Mandyn rooli sarjassa muuttuu merkittävämmäksi.
Henkilöt > Samantha ”Sammi” Slott

Sammi (Emily Bergl) on 4. tuotantokaudella mukaantuleva Gallagherin perheen seitsemäs lapsi ja Frankin vanhin tytär, johon Frank tutustuu muun perheen hylättyä hänet hänen tarvitessaan maksansiirtoa. Alkuhämmennyksen jälkeen Sammi haluaa kovasti olla mieliksi isälleen ja ryhtyy sekaantumaan Gallagherin perheen elämään, mutta hänen uudet sisarpuolensa eivät juurikaan pidä hänestä. Sammilla on poika nimeltä Chuckie.
Rooleissa

| 0 | 1 | 2 |
| --- | --- | --- |
|  William H. Macy  | … |  Frank Gallagher   |
|  Emmy Rossum  | … |  Fiona Gallagher   |
|  Justin Chatwin  | … |  Jimmy Lishman / Steve Wilton   |
|  Jeremy Allen White  | … |  Phillip ”Lip” Gallagher   |
|  Cameron Monaghan  | … |  Ian Gallagher   |
|  Emma Kenney  | … |  Deborah ”Debbie” Gallagher   |
|  Ethan Cutkosky  | … |  Carl Gallagher   |
|  Shanola Hampton  | … |  Veronica Fisher   |
|  Steve Howey  | … |  Kevin Ball   |
|  Joan Cusack  | … |  Sheila Jackson   |
|  Noel Fisher  | … |  Mickey Milkovich   |
|  Emma Greenwell  | … |  Mandy Milkovich   |
|  Laura Slade Wiggins  | … |  Karen Jackson   |
Aiheesta muualla

Hävyttömät Internet Movie Databasessa (englanniksi)
Dinko Šimunović

| Dinko Šimunović |
| --- | --- |
 Dinko Šimunović
Henkilötiedot
Syntynyt: 1873
Kuollut: 1933 (59–60 vuotta)
Kansalaisuus:  Jugoslavia
Ammatti:  kirjailija
Kirjailija
Tuotannon kieli: kroatia
Aiheesta muualla
Löydä lisää kirjailijoitaKirjallisuuden teemasivulta
Dinko Šimunović (1873 Knin, Dalmatia, Itävalta-Unkari – 1933 Zagreb, Jugoslavia) oli jugoslavialainen kirjailija. Hänen tuotantoaan sävyttää kroatialaisen kansallistunnon herääminen.
Suomennetut teokset

Kilpakosijat (Alkar), kroatian kielestä suom. Eino Nieminen, Porvoo: WSOY 1943
Aiheesta muualla

Kuvia tai muita tiedostoja aiheesta Dinko Šimunović Wikimedia Commonsissa
Digi & Game Center

| Digi & Game Center |
| --- | --- |

Tunnuslause:  Co-Development Ecosystem in the Heart of Finland
Omistaja:  Peliosuuskunta Expa
Alkuperämaa:  Suomi
Perustettu:  1.1.2020
Kotisivu:  https://www.digigamecenter.org/
Digi & Game Center, lyhyesti DGC, (perustettu 01.01.2020) on digi- ja pelialan yhteiskehittämisen ekosysteemi. Se sijaitsee Jyväskylässä. Se sisältää laajan joukon yrityksiä, oppilaitoksia, startup-yrityksiä, yrittäjiä, opiskelijoita sekä digitaalisia liiketoimia tai palvelu- ja peliteollisuuden projekteja. Ekosysteemi rakentuu useista verkostoon osallistuvista toimijoista, jotka vaikuttavat alaan. DGC on yhtenäinen tuotemerkki digi- ja peliteollisuudelle Keski-Suomessa. Digi & Game Center aloitettiin Peliosuuskunta Expan luomasta visiosta. Virallisesti avattu 1.1.2020. Peliosuuskunta Expa on DGC: n operaattori. Yhteisön työtila on kooltaan noin tuhat neliötä ja se sisältää Esport-tilan Gamepit by JAMK, Viherseinästudion, Coworking-työskentelytiloja ja neuvotteluhuoneita.
Digi & Game Center käynnistettiin osana Sustainable Digi & Game Ecosystem -hanketta. Hankkeen rahoittivat Keski-Suomen liitto Euroopan aluekehitysrahastosta, BusinessJyväskylä ja Fingersoft.
Palkinnot ja kunniamaininnat

Keski-Suomen kauppakamarin valiokunta Digitalisaatio ja uusi liiketoiminta valitsi Digi & Game Centerin vuoden 2020 digitalisaatioteoksi.  Valiokunnan tavoitteena on lisätä Keski-Suomen osaamista ja vetovoimaisuutta ICT-alan toimintaympäristönä koulutuksessa, tutkimuksessa ja yritystoiminnassa niin paikallisesti kuin kansainvälisestikin.
OP Keski-Suomi myönsi Digi & Game Centerille  10 000 euron lahjoituksen ja kunniamaininnan OP Keski-Suomen Teemme yhdessä hyvää kampanjassa 1.9.2021 Teemme yhdessä hyvää -lahjoituskampanja on osa OP Keski-Suomen vastuullisuustyötä, jota ohjaa pankin oma ja OP Ryhmän vastuullisuusohjelma. Lahjoitusten saajien valinnoissa on pyritty monimuotoisuuteen, eri kohderyhmiin ja ajankohtaisuuteen. Valintaperusteina olivat pankin arvoihin eli ihmisläheisyyteen, vastuullisuuteen ja yhdessä menestymiseen sopiva toiminta, alueellinen ja kohderyhmän kokoon liittyvä vaikuttavuus sekä eri kohde- ja ikäryhmien mahdollisimman laaja-alainen huomiointi.
Rahoitetut hankkeet, joissa Digi & Game Center on ollut mukana:

2019–2020 Game Business Booster (Business Finland)
2019–2021 Sustainable Digi & Game Ecosystem (Regional Council of Central Finland)
2020–2021 Digi and Game Center Jyväskylä – digitalisoitu uusi brändijakelun toimintamalli urheiluseuroille, selvitys (Business Finland)
2019–2021 elämää (Regional Council of Central Finland)
Digi & Game Centerin partnerit:

BusinessJyväskylä
FingerSoft
DeskMe
AWS (Amazon web services)
Jyväskylä University
JAMK University of Applied Sciences
Digi & Game Centerin yritykset:

Peliosuuskunta Expa
W1llou Agency
HexGen Interactive
4H Luotsaamo Lab
Microdose
KelaLab
XRNation
Noveltive
Psyon Games
Family Creatives
CAP
Digital Noise Alliance

| Digital Noise Alliance Queensrÿche |
| --- | --- | --- |

Studioalbumin tiedot
 Julkaistu: 7. lokakuuta 2022
 Levy-yhtiö: Century Media
Queensrÿchen muut julkaisut
| The Verdict 2019 | Digital Noise Alliance 2022 |   |
Digital Noise Alliance on yhdysvaltalaisen Queensrÿche-yhtyeen kuudestoista studioalbumi, joka julkaistiin 7. lokakuuta 2022.